b'\n_START_ARTICLE_\nNorges KFUK-KFUM-speidere\n_START_SECTION_\nForm\xc3\xa5lsparagrafen\n_START_PARAGRAPH_\nNorges KFUK-KFUM-speideres m\xc3\xa5l er \xc3\xa5 fremme og drive et speiderarbeid for \xc3\xa5 hjelpe barn og unge til \xc3\xa5 utvikle en kristen tro og oppdra dem til ansvarsbevissthet, selvstendighet, samfunnsmessig engasjement, mellomfolkelig forst\xc3\xa5else og respekt for naturens verdi._NEWLINE_Som speiderorganisasjon legger KFUK-KFUM-speiderne vekt p\xc3\xa5 speiderloven og speiderl\xc3\xb8ftet som er grunnlaget for speiderarbeidet.\n_START_SECTION_\nTilknytninger\n_START_PARAGRAPH_\nKFUK-KFUM-speiderne er tilknyttet World Alliance of YMCAs og World YWCA gjennom KFUK-KFUM Internasjonalt, hvor ogs\xc3\xa5 Norges KFUK-KFUM er medlem._NEWLINE_KFUK-KFUM-speiderne er i tillegg medlem av de internasjonale speiderorganisasjonene WAGGGS (jenter) og WOSM (gutter). _NEWLINE_Den 11. oktober 2003, samme dato som KFUK-KFUM-speidere ble stiftet, ble Speidernes Fellesorganisasjon etablert. Organisasjonen er en sammenslutning av de to speiderforbundene i Norge, Norges KFUK-KFUM-speidere og Norges speiderforbund. Speidernes Fellesorganisasjon er i likhet med de to medlemsforbundene tilknyttet WAGGGS og WOSM.'